SHBA: Kandidatët republikanë për president mbështesin armëmbajtjen
Demokratët qendrojnë pothuajse në heshtje për kontrollin e armëve të zjarrit në vend
Çështjet e kontrollit të armëve kanë mbetur nën hijen e politikës kombëtare të Shteteve të Bashkuara që kur demokrati Al Gore humbi në zgjedhjet presidenciale në vitin 2000. Shumë anëtarë të partisë besonin se mes arsyeve ishte edhe pakënaqësia e atyre votuesve që nuk ishin dakord me masat e propozuara për kontrollin e armëve në vitet 90-të. Por çfarë roli po luan kjo çështje në fushatën e tanishme të zgjedhjeve presidenciale? Ndërkohë që studjuesit llogarisin se një ndër katër amerikanë të ritur kanë armë zjarri, kjo e drjetë buron nga Kushtetuta e Shteteve të Bashkuara. Politika e mbajtjes së armëve ka një ndikim të madh në zgjedhjet e këtij vendi. Ish Senatori Fred Tompson, një nga kandidatët kryesorë republikanë për president u shpreh amatorëve të armëve interesimin e tij për to. ZotiTompson dhe kandidatë të tjerë republikanë, mbajtën fjalime kohët e fundit në një takim privat të Shoqatës Kombëtare të Armëve, e njohur si NRA. Senatori Xhon Mekein, i cili i është shmangur hera herës politikës së partisë së tij, nuk e bëri këtë herë një gjë të tillë. Grupet politikisht aktive pro armëve kundërshtojnë pothuajse çdo ligj që do të kontrollonte mbajtjen private të armëve dhe shitjen e armëve të zjarrit. Vitet e fundit ata kanë patur sukses në shumicën e rasteve. Një ligji për ndalimin e armëve të tipit ushtarak i skadoi afati në vitin 2004. NRA thotë se asaj i takon merita për humbjen e demokratit Al Gore në zgjedhjet presidenciale të 2000. Zyrtarët e kësaj shoqate u thanë aktivistëve në Uashington se sipas një ankete të kohëve të fundit, dy të tretat e pjesëmarrësve ishin të mendimit se nuk ka nevojë për ligje të reja për kontrollin e armëve. Nënpresidenti ekzekutiv i NAR-it Uejn LaPierr thotë: Fushata Bredi për parandalimin e dhunës me armë është përpjekur për miratimin e ligjeve të reja për rreth dy dekada. Presidenti i grupit, Paul Helmke, thotë se mësoi kur ishte kryetar i bashkisë së një qyteti të vogël të zonës mesperëndimore se çështja e armëve rallë herë ka përcaktuar zgjedhjet lokale për kongresin. Ai përmend rizgjedhjen lehtësisht të Presidentit Klinton në vitin 1996 pasi ai mbështeti fuqimisht ndalimin e armëve të tipit ushtarak. Por donatorët e NRA-së japin fonde të mëdha për fushatat. Një grup vëzhgues llogariti se mbi 16 milionë dollarë janë dhënë për fushatat presidenciale në periudhën 1990-2006. Ndërsa një grup për kortollin e pistoletave publikoi një pankartë në Boston me mbishkrimin NRA mban peng Presidentin dhe Kongresin. Në përpjekje për të fituar mbështetjen e NRA-së, republikani Rudi Xhuliani thotë: tha zoti Xhuliani në përpjekje për të shpjeguar mbështetjen e tij për kontrollin e armëve kur ishte kryetar i Bashkisë së Nju Jorkut. Por të pranishmit në takimin e NRA-së pritën me ovacione të fuqishme ish senatorin Tompson, që i ka rrënjët në zonat rurale të jugut. Ndërsa kanditatët kryesorë të Partisë Demokrate pothuajse kanë heshtur lidhur me kontrollin e armëve, në fillim të këtij viti Senatori Barak Obama, foli për vrasjet e studentëve në rrugët e Çikagos. Mbështetësi i kontrollit të armëve, Poll Helmke thotë se pothuajse të gjithë kandidatët demokratë kanë mbështetur masat për kontrollin e armëve.Por pavarësisht nga incidentet si ai që ndodhi pranverën e kaluar në Universitetin e Virxhinias, mbështetësit e të drejtës për të mbajtur armë thotë se kanë influencë në politikën kombëtare. //iç//